डायरेक्टर बुखार में शूट करवाना चाहता था; इरिटेट होकर सलमान ने बाल ही मुंडवा लिए
he Story Behind Salman Khan's Baldness Revealed गंजे होने के पीछे भी एक दिलचस्प कहानी है। सलमान ने गुस्से में आकर अपना बाल मुंडवा लिया था। दरअसल सलमान एक फिल्म की शूटिंग कर रहे थे
'तेरे नाम' एक ऐसी फिल्म थी, जिससे सलमान खान का करियर रिवाइव हुआ था। सलमान खान इस फिल्म के लिए गंजे हो गए थे। हालांकि उनके गंजे होने के पीछे भी एक दिलचस्प कहानी है। सलमान ने गुस्से में अपना बाल मुंडवा लिया था।
दरअसल सलमान एक फिल्म की शूटिंग कर रहे थे। तभी उनके पास तेरे नाम के प्रोड्यूसर सुनील मनचंदा आए। उन्होंने सलमान को फिल्म की कहानी सुनाई, जो उन्हें काफी पसंद आई। हालांकि सलमान तब तक श्योर नहीं थे कि उन्हें बाल मुंडवाना चाहिए कि नहीं।
एक दिन सलमान को बुखार हुआ। सलमान तेरे नाम से पहले जिस फिल्म की शूटिंग कर रहे थे, उसका डायरेक्टर उनके पास आया। डायरेक्टर ने सलमान को शूटिंग जारी रखने को कहा। तपती बुखार से परेशान सलमान डायरेक्टर की इस बात से काफी नाराज हुए। उन्होंने नाराज होकर अपना बाल ही मुंडवा लिया।
सलमान असमंजस की स्थिति में थे
सलमान खान ने 2021 में रियलिटी शो सारे गामा पा में शिरकत की थी। इसी दौरान उन्होंने गंजे होने का वाकया शेयर किया था। सलमान ने किस्सा सुनाते हुए कहा- मैं तेरे नाम से पहले एक दूसरी फिल्म की शूटिंग कर रहा था। तभी मेरे करीबी दोस्त सुनील मनचंदा मेरे पास आए।
उन्होंने मुझे तेरे नाम स्किप्ट सुनाई और कहा कि फिल्म के दूसरे हाफ में मुझे गंजा होना पड़ेगा। मैं दुविधा में चला गया क्योंकि मैं ऑलरेडी दूसरी फिल्म कर रहा था
डायरेक्टर ने सलमान से बुखार में भी शूट करने को कहा
सलमान ने कहा कि एक दिन उन्हें बुखार हुआ। सलमान तेरे नाम से पहले जिस फिल्म की शूटिंग कर रहे थे, उसका डायरेक्टर उनके पास आया। डायरेक्टर ने सलमान को शूटिंग जारी रखने को कहा।
सलमान ने कहा- मुझे अभी भी याद है कि मैं एक दिन बुखार से तप रहा था। डायरेक्टर मेरे पास आया और मुझे शूट करने के लिए परेशान करने लगा। मैं गुस्से में वॉशरूम चला गया और इरिटेट होकर पूरे बाल ही साफ कर दिया।
करीबी लोग नहीं चाहते थे कि सलमान तेरे नाम में काम करें
बाल मुंडवाने के बाद सलमान ने प्रोड्यूसर सुनील से बात की। उन्होंने कहा- अगले ही दिन मैं सुनील जी से मिला। मैंने कहा कि देखो मैंने अपना बाल मुंडवा लिया है। अब मैं तेरे नाम में काम करना चाहता हूं।
उस वक्त मेरे करीबी नहीं चाहते थे कि मैं ये फिल्म करूं। हालांकि मैं इस फिल्म के साथ जुड़ना चाहता था। सबके मना करने के बाद भी मैंने राधे मोहन (फिल्म में सलमान के किरदार का नाम) का किरदार करना सही समझा।
सलमान से डिमांड नहीं करते तो तेरे नाम के डायरेक्टर अनुराग कश्यप होते
तेरे नाम से जुड़ी एक और दिलचस्प कहानी है। फिल्म का डायरेक्शन पहले अनुराग कश्यप करने वाले थे। हालांकि उन्होंने सलमान के सामने एक ऐसी डिमांड रख दी, जिसकी वजह से उन्हें रातों-रात इस प्रोजेक्ट से हाथ धोना पड़ा।
अनुराग कश्यप ने एक पुराने इंटरव्यू में कहा, 'फिल्म का प्लॉट यूपी के मथुरा और आगरा बेस्ड था, इसलिए मैं चाहता था कि एक्टर भी पूरे यूपी वाले अवतार में दिखे।
मैंने सलमान को कहा है कि उन्हें अपने सीने पर बाल उगाने होंगे। मेरी बात सुनकर सलमान बिल्कुल शांत रहे, उन्होंने उस टाइम मुझसे कुछ नहीं कहा। अगले दिन पता चला कि मुझे फिल्म से निकाल दिया गया है। मेरी जगह सतीश कौशिक को फिल्म के डायरेक्शन की कमान दे दी गई।'